REPUBLIKA  HRVATSKA

VIROVITIČKO-PODRAVSKA ŽUPANIJA

Srednja škola Marka Marulića Slatina

   Slatina, Trg Ruđera Boškovića 16

KLASA: 112-02/22-01/01

URBROJ: 2189-78-01/1-22-01

Slatina, 01. veljače 2022.

Na temelju članka 107., Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) i članka 3. Pravilnika o načinu i postupku zapošljavanja u Srednjoj školi Marka Marulića Slatina ravnatelj 01. veljače 2022.godine raspisuje

**NATJEČAJ**

**za popunu radnog mjesta**

1. **NASTAVNIK ELEKTROTEHNIČKE SKUPINE PREDMETA:**

jedan (1) izvršitelj/ica, **neodređeno,** puno radno vrijeme uz uvjet probnog rada u trajanju od šest mjeseci;

1. **NASTAVNIK ELEKTROTEHNIČKE SKUPINE PREDMETA:**

jedan (1) izvršitelj/ica, **određeno, najduže do 31. kolovoza 2022. godine,** puno radno vrijeme;

1. **NASTAVNIK LIKOVNE UMJETNOSTI**, jedan (1) izvršitelj/ica, **neodređeno,** nepuno radno vrijeme, 8 sati neposrednog odgojno-obrazovnog rada tjedno uz uvjet probnog rada u trajanju od šest mjeseci;
2. **NASTAVNIK POLJOPRIVREDNE SKUPINE PREDMETA I PRAKTIČNE NASTAVE U POLJOPRIVREDNOJ STRUCI,** jedan (1) izvršitelj/ica, **neodređeno,** nepuno radno vrijeme, 15 sati neposrednog odgojno-obrazovnog rada tjedno uz uvjet probnog rada u trajanju od šest mjeseci

Mjesto rada je u sjedištu škole u Slatini, a prema potrebi i izvan sjedišta škole.

Na natječaj se ravnopravno mogu javiti osobe oba spola.

Za prijem u radni odnos kandidati moraju ispunjavati opće i posebne uvjete utvrđene čl. 105. i 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20.), čl. 2., 9., čl. 15. i 16. Pravilnika o stručnoj spremi i pedagoško-psihološkom obrazovanju nastavnika u srednjem školstvu („Narodne novine“ broj 1/96.) i čl. 1. i čl. 2. Pravilnika o izmjenama i dopunama Pravilnika o stručnoj spremi i pedagoško-psihološkom obrazovanju nastavnika u srednjem školstvu („Narodne novine“ broj 80/99.)

Kandidati pod toč. 1. i 2. natječaja uz navedene opće i posebne uvjete moraju ispunjavati i uvjete utvrđene Odlukom o uvođenju strukovnog kurikuluma za stjecanje kvalifikacije tehničar za elektroniku (041424) u obrazovnom sektoru elektrotehnika i računalstvo („Narodne novine“ broj 71/2017.) i Odlukom o donošenju izmjena i dopuna strukovnog kurikuluma za stjecanje kvalifikacije tehničar za elektroniku (041424) u obrazovnom sektoru elektrotehnika i računalstvo (“Narodne novine” broj 2/2022.)

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“N.N.” broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19. i 64/20). Da ne postoje zakonske zapreke za zasnivanje radnog odnosa u školi potrebno je dokazati ispravom nadležnog suda odnosno drugog tijela koje ima uvid u kaznenu evidenciju.

Uz pisanu i potpisanu prijavu na natječaj kandidati su obvezni priložiti:

* životopis
* diplomu, odnosno dokaz o stečenoj stručnoj spremi
* dokaz o državljanstvu
* rodni list
* uvjerenje nadležnog suda da se protiv podnositelja prijave ne vodi kazneni postupak ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne starije od dana raspisivanja natječaja
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (potvrda o radnom stažu), ne starije od dana raspisivanja natječaja
* presliku uvjerenja ili potvrde o stečenim pedagoškim kompetencijama ukoliko nisu stečene u sklopu studija (za kandidate koji su ih po Zakonu obvezni steći)
* ostale potrebne priloge/isprave/dokaze (za kandidate koji su stekli inozemnu obrazovnu kvalifikaciju u inozemstvu, te za kandidate koji se prema posebnim propisima pozivaju na pravo prednosti pri zapošljavanju pod jednakim uvjetima).

Kandidat koji je stekao inozemnu obrazovnu kvalifikaciju dužan je priložiti u izvorniku rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („N.N.“ broj: 158/03., 198/03., 138/06. i 45/11.) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija („N.N.“ broj: 82/15., 70/19. i 47/20.).

Sva dokumentacija, osim uvjerenja o nekažnjavanju, prilaže se u neovjerenom presliku. Prije izbora kandidat će biti pozvan da dostavi izvornike dokumenata ili ovjerene preslike.

Na natječaj se mogu prijaviti osobe oba spola sukladno članku 13. Zakona o ravnopravnosti spolova (NN br. 82/08), a izrazi koji se koriste u ovom natječaju za osobe u muškom rodu korišteni su neutralno i odnose se i na muške i na ženske kandidate.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima. U tom slučaju uz prijavu je potrebno priložiti potvrdu o priznatom statusu iz koje je vidljivo spomenuto pravo odnosno javnu ispravu temeljem koje se poziva na pravo prednosti.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji ("Narodne novine" broj: 121/17., 98/19. i 84/21.) uz prijavu na natječaj dužni su, osim dokaza o ispunjavanju traženih uvjeta, priložiti potrebne dokaze iz članka 103. navedenog Zakona. Kandidati imaju prednost u odnosu na ostale kandidate samo pod jednakim uvjetima.

Popis potrebnih dokaza radi ostvarivanja prava prednosti prilikom zapošljavanja prema članku 103. Zakona o hrvatskim braniteljima iz Domovinskog rata i članovima njihovih obitelji dostupni su na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ broj: 84/21) uz prijavu na natječaj dužan je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13., 152/14., 39/18. i 32/20.) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom.

Kandidat koji ostvaruje pravo prednosti prilikom zapošljavanja prema navedenim propisima dužan se u prijavi na natječaj pozvati na to pravo te, osim dokaza o ispunjavanju traženih uvjeta, priložiti i sve zakonom propisane dokaze (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Kandidati u prijavi na natječaj moraju navesti osobne podatke (ime i prezime, adresu prebivališta odnoso boravišta, kontakt broj telefona, moblitela, e-mail adresu ako je kandidat ima), naziv i broj radnog mjesta na koje se prijavljuje.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („N.N.“ broj: 42/18). Prjavom na natječaj smatra se da kandidati daju privolu za prikupljanje i obradu osobnih podataka iz natječajne dokumentacije u svrhu provedbe natječajnog postupka.

Nepotpune prijave, odnosno prijave koje ne sadrže sve tražene obvezne dokumente kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj.

Kandidati čije su prijave na natječaj pravodobne, potpune i ispunjavaju formalne uvjete natječaja, bit će pozvani na provjeru znanja i sposobnosti kroz postupke: testiranja, razgovora i/ili provjere informatičkih znanja prema Pravilniku o načinu i postupku zapošljavanja u Srednjoj školi Marka Marulića Slatina.

Mjesto, vrijeme i način održavanja provjere znanja i sposobnosti kao i područje povjere, pravni i drugi izvori za pripremu kandidata radi provjere znanja i sposobnosti bit će objavljeni na mrežnoj stranici škola:

<http://www.ss-mmarulica-slatina.skole.hr/skola/natjecaji_za_izbor_radnika>

najmanje 5 (pet) dana prije postupka provjere.

Kandidat koji nije pristupio procjeni odnosno testiranju smatra se da je odustao od prijave na natječaj i ne smatra se kandidatom.

O rezultatima natječaja kandidati će biti obaviješteni u roku od 15 dana od dana donošenja odluke o prijemu radnika u radni odnos i to objavom na mrežnim stranicama škole.

Dostava svim kandidatima smatra se obavljenom istekom osmog dana od dana javne objave na web stranici škole.

http://www.ss-mmarulica-slatina.skole.hr/skola/natjecaji\_za\_izbor\_radnika

U slučaju sudjelovanja kandidata s pravom prednosti pri zapošljavanju, škola obavijest o odabiru kandidata dostavlja e-mailom svim kandidatima.

Rok za podnošenje prijava je 8 (osam) dana od dana objave na mrežnim stranicama i oglasnoj ploči Hrvatskog zavoda za zapošljavanje, te mrežnim stranicama i oglasnoj ploči Škole **(od 01. veljače 2022. do 08. veljače 2022.).**

Pisane prijave s potrebnom dokumentacijom dostavljaju se poštom u zatvorenoj koverti na adresu:

Srednja škola Marka Marulića Slatina, Trg Ruđera Boškovića 16 33520 Slatina, s naznakom:

“1. za natječaj za radno mjesto nastavnika/ca elektrotehničke skupine predmeta – neodređeno, puno radno vrijeme – ne otvaraj;

2. za natječaj za radno mjesto nastavnika/ca elektrotehničke skupine predmeta – određeno, puno radno vrijeme – ne otvaraj;

3. za natječaj za radno mjesto nastavnika/ca likovne umjetnosti – neodređeno, nepuno radno vrijeme – ne otvaraj;

4. za natječaj za radno mjesto nastavnika/ca poljoprivredne skupine predmeta i praktične nastave u poljoprivrednoj struci – neodređeno, nepuno radno vrijeme – ne otvaraj”

 Ravnatelj

 Ivan Roštaš, prof.